b'\n_START_ARTICLE_\nAKBAYAN\n_START_PARAGRAPH_\nAKBAYAN, Filipin\xc5\xb3 pilie\xc4\x8di\xc5\xb3 veiksmo partija, (AKBAYAN, Aksyon Sambayanan) \xe2\x80\x93 Filipin\xc5\xb3 kairioji demokratinio socializmo partija.\n_START_SECTION_\nIstorija\n_START_PARAGRAPH_\n\xc4\xaekurta 1998 m. sausio m\xc4\x97n. Steigiamajame suva\xc5\xbeiavime, po ketveri\xc5\xb3 met\xc5\xb3 diskusij\xc5\xb3 Filipin\xc5\xb3 visuomen\xc4\x97je apie \xc5\xa1alies ateit\xc4\xaf nuvertus Ferdinando Markoso re\xc5\xbeim\xc4\x85. Dar 1994 m. pirmosios partin\xc4\x97s organizacijos susik\xc5\xabr\xc4\x97 Mindanao, Visajuje ir Luzone, jungdamos darbininkus ir valstie\xc4\x8dius, g\xc4\x97jus ir lesbietes, mokytojus ir bedarbius._NEWLINE_Jau per pirmuosius rinkimus 1998 m. gegu\xc5\xbe\xc4\x97s m\xc4\x97n. gavo viet\xc5\xb3 ir savivaldyb\xc4\x97se, ir Atstov\xc5\xb3 r\xc5\xabmuose.\n_START_SECTION_\nStrukt\xc5\xabra\n_START_PARAGRAPH_\nTuri partines organizacijas daugelyje savivaldybi\xc5\xb3. Skyriuje turi b\xc5\xabti ma\xc5\xbeiausiai 12 nari\xc5\xb3. Ma\xc5\xbeiausiai 6 skyriai sudaro sekcij\xc4\x85, kuri veikia savivaldyb\xc4\x97s ar miesto teritorijoje. 3 sekcijos sudaro divizij\xc4\x85, veikian\xc4\x8di\xc4\x85 did\xc5\xbei\xc5\xb3j\xc5\xb3 miest\xc5\xb3 ar provincijos lygmenyje. Ma\xc5\xbeiausiai 3 divizijos sudaro regiono asambl\xc4\x97j\xc4\x85._NEWLINE_Suva\xc5\xbeiavimas \xc5\xa1aukiamas kas trejus metus, nustato partijos politik\xc4\x85 ir renka pirminink\xc4\x85 bei Valdyb\xc4\x85. Nacionalin\xc4\x99 politin\xc4\x99 taryb\xc4\x85 sudaro Mindanao, Visajaus ir Luzono sal\xc5\xb3 grup\xc4\x97se i\xc5\xa1rinkti delegatai. Nacionalin\xc4\xaf komitet\xc4\x85 sudaro 8 profiliniai politiniai komitetai. Kiekviename partijos s\xc4\x85ra\xc5\xa1e ir partijos strukt\xc5\xabrose tre\xc4\x8ddalis viet\xc5\xb3 rezervuojama moterims.\n_START_SECTION_\nIdeologija\n_START_PARAGRAPH_\nDid\xc5\xbeiausi\xc4\x85 d\xc4\x97mes\xc4\xaf skiria savivaldybi\xc5\xb3 rinkimams ir vietos savivaldos politikai. Valstyb\xc4\x99 laiko savivaldybi\xc5\xb3 s\xc4\x85junga, nes savivaldyb\xc4\x97se geriau spr\xc4\x99sti gyventoj\xc5\xb3 gerov\xc4\x97s klausimus. Siekia demokratini\xc5\xb3 rinkim\xc5\xb3 visose valdymo grandyse, taip pat ir pakankamos vald\xc5\xbeios kontrol\xc4\x97s, kad neplist\xc5\xb3 korupcija._NEWLINE_Socialist\xc5\xb3 Internacionalo konsultacin\xc4\x97 nar\xc4\x97 nuo 2003 m. spalio 27 d._NEWLINE_Pirmininkas nuo 2000 m. Valdenas Belo (2003 m. gavo alternatyvi\xc4\x85 Nobelio premij\xc4\x85).'